Uwuh
Uwuh utawa larahan (Basa Indonésia: sampah, Basa Sundha: runtah), iku barang turah kang wis ora dikarepaké manèh utawi barang kang sengaja utawa ora sengaja diguwan sumberé saka prosès manungsa lan ngalam jagad, kang durung ana aji kang migunani lan dadi regedan.

Jinis uwuh

Miturut sumber 
Werna-warna larahan miturut sumberé, ana 6:
 Larahan Alam
 Larahan Manungsa
 Larahan Konsumsi
 Larahan Industri (limbah)
 Larahan Tambang

Miturut sipaté 
Larahan miturut sipaté ana 2 cacahé
 Larahan Organik ya iku larahan kang bisa ajur (terurai)
 Larahan Anorganik larahan kang ora bisa ajur

Miturut wujud 
Larahan miturut wujudé Larahan ya iku barang kang padhet utawa èncèr kang wis ora dipigunakaké manèh lan bebucalé manungsa, kéwan,pipis lan larahan èncèr bisa uga awujud larahan rumah tangga.
 Larahan pawon
 Larahan kebon
 Larahan Plastik
 Metal
 Kaca

Miturut bahan 
Miturut bahane Larahan iku di kelompokake dadi larahan organik lan anorganik
 Larahan organik ya iku larahan kang asalé saka barang ana kandhutan unsure bahan organik, koyoto sisa-sisa janganan (sayuran), kéwan, deluwang, petilan-petilan kayu saka piranti rumah tangga, petilan-petilan kayu, suket lan sak panunggalipun.Sajatiné prosès pangolahe larahan ora winates diayahi déning pabrik utawa perusahaan gedhé. Para warga lumrah uga bisa ngayahi utawa nglakoni dewe.Umpamane larahan organik sisa-sisa rumah tangga saka sisané para ibu masak saka janganan (sayuran) apa dhene gegodhongan bisa dirajang-rajang kanggo campuran pakan ingon-ingon bangsane pitik, bèbèk, menthok, lan banyak, utawa dipakakake raja kaya
 Larahan anorganik ya iku larahan kang ora bisa ajur utawi lebur karo lemah lan bisa ngrusak kasuburane lamah utawa nuwuhaké polusi kaya ta gendul plastik, tilas ban mobil, rongsokan omplong, tong, gabus lan sakpiturute. Larahan anorganik ora bisa lebur ing lemah.

Cara ngolah larahan 
 Larahan organik tumprape larahan sayuran, kayu lan gegodhongan, bisa di budidayake digawé rabuk kompos kang diarani uga pupuk organik. Carane larahan dirajang-rajang banjur diwadhahi èmbèr utawa talam banjur diingoni salah sawijiné jinis cacing kang gelis anggoné mangan cacahan utawa obat kang bisa dilebur marang larahan, saéngga bisa dadi kompos. Marang tuwuhan rabuk kompos iki luwih unggul dibandhingaké pupuk kimia, ramah karo lingkungan saubengé lan dodolané kompos iki luwih payu tinimbang kompos saka tléthong amarga njijiki
 Larahan anorganik tumprape botol plastik, tilas ban, rongsokan omplong, tong, gabus. Ora bisa diolah manungsa kajaba karo mesin olah kang canggih, nanging ana carané ngolah ya iku digawé utawa di manfaate kanggo dolan-dolanan anak-anak, prayata dolanan iku ora mung digawé saka bahan kang anyar lan bisa mingunake barang bekas lan digathuk-gathukake saka gabus, plastik, seng kerdus lan liya-liyané.Dolanan kang kaya mangkono kalebu aslie olahan larahan anorganik.Thulada larahan anorganik kang diolah uga kaya déné tilase ban mobil dienggo pot tuwuhan lan bak sampah/adah larahan. Bakune kang diarani ngolah larahan anorganik kang kaya mangkono iku dijupuk mumpangaté kanthi cara langsung lan ora nganggo diolah ing mesin utawa nganggo bahan kimia.

Kagunan ngolah larahan 
 Ngolah larahan saliyané nyengkuyung programing pamaréntah lan njaga keresikan
 Nyengkuyung keséhatan lingkungan, kang tegesé lingkungane dhéwé dadi resik lan séhat
 Bisa nambahi ulu pametu kulawarga yèn anggoné makarya diniyati minangka pakaryan tambahan

Sumber 
  Pirsani uga sejarah  saka artikel asalnya . Artikel asli dibabar kanthi lisènsi GFDL v 1.2.
 Sektor-sektor sing ngasilaké larahan ing nagara-nagara EEA 1992-1997 , European Environmental Agency, 2005/01/05 ing URI ybs.

Pranala njaba 
 Jala-sampah 
 "Mengelola Sampah, Mengelola Gaya Hidup" , WALHI
 blog tentang sampah Bandung
 Pernik-pernik Sampah, Blog Sampah